РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/205-20

15. децембар 2020. године

Б е о г р а д

З А П И С Н И К

ПЕТЕ СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 14. ДЕЦЕМБРА 2020. ГОДИНЕ

 Седница је почела у 12,05 часова.

 Седницом је председавала Сандра Божић, председик Одбора.

 Седници су присуствовали: Вук Мирчетић, Лав Григорије Пајкић, проф. др Марко Атлагић, мр Јадранка Јовановић (дошла у току прве тачке Дневног реда), Милош Терзић, Снежана Пауновић и Жељко Томић, чланови Одбора.

 Седници су присуствовали: Љубомир Марић (Јован Колунџија), Небојша Бакарец (Иван Тасовац), Милица Дачић (Милица Обрадовић), Јустина Пупун Кошћал (Јелица Сретеновић), мр Акош Ујхељи (Розалија Екрес) и Самира Ћосовић (Наташа Михаиловић Вацић), заменици чланова Одбора.

 Седници нису присуствовали чланови Одбора: Александар Чотрић, Милена Поповић и Мира Петровић, нити њихови заменици.

Поред чланова Одбора седници су присуствовали: Зоран Лакићевић, државни секретар у Министарству енергетике и рударства и Славица Трифуновић, помоћник министра културе и информисања.

 Приликом утврђивања дневног реда, председник Одбора Сандра Божић обавестила је све присутне да до почетка седнице која је у току, Одбор није добио мишљење Владе на Предлог закона, те да стога предлаже измену прве тачке предложеног дневног реда тако да гласи: „Разматрање Предлога закона о изменама Закона о привременом уређивању начина наплате таксе за јавни медијски сервис, који је поднела Влада, у начелу“.

 Одбор је, већином гласова (12 гласова за, један није гласао) прихватио предлог Сандре Божић за измену предложеног дневног реда.

 Чланови Одбора су затим, једногласно (13 за), усвојили у целини следећи

Д н е в н и р е д

1. Разматрање Предлога закона о изменама Закона о привременом уређивању начина наплате таксе за јавни медијски сервис, који је поднела Влада, у начелу;
2. Р а з н о.

ПРВА ТАЧКА ДНЕВНОГ РЕДА: Разматрање Предлога закона о изменама Закона о привременом уређивању начина наплате таксе за јавни медијски сервис, који је поднела Влада, у начелу

У уводним напоменама, председник Одбора Сандра Божић обавестила је присутне чланове да је Влада Републике Србије 27. новембра 2020. године поднела Народној скупштини Предлог закона о изменама Закона о привременом уређивању начина наплате таксе за јавни медијски сервис.

Славица Трифуновић, помоћник министра културе и информисања истакла је да je Закон о привременом уређивању начина наплате таксе за јавни медијски сервис од изузетне важности за област информисања, као и за остваривања јавног интереса јавног медијског сервиса.

Нагласила је да је Министарство културе и информисања сагласно са доношењем овог предлога закона, с обзиром на то да ће се његовим усвајањем обезбедити стабилно и довољно финансирање основне делатности јавнoг медијскoг сервиса, што је и обавеза Републике Србије прописана Законом о јавним медијским сервисима.

Такође, истакла је да ће се доношењем Закона о изменама Закона о привременом уређивању начина наплате таксе за јавни медијски сервис, поред институционалне и програмске независности, обезбедити и финансијска независност јавног медијског сервиса.

 Није било дискусије.

 Одбор је, једногласно (14 за), одлучио да предложи Народној скупштини да прихвати Предлог закона о изменама Закона о привременом уређивању начина наплате таксе за јавни медијски сервис, који је поднела Влада, у начелу.

Одбор је, једногласно (14 за) усвојио предлог да се за известиоца Одбора на седници Народне скупштине одреди Сандра Божић, председник Одбора.

ДРУГА ТАЧКА ДНЕВНОГ РЕДА: Разно

 Председавајућа је обавестила све присутне да је Одбор за културу и информисање, 26. новембра 2020. године примио представку Adria Media Grupe, којом су од Одбора затражили да изврши надзор над радом Регулаторног тела за електронске медије, због тога што РЕМ, како се наводи у представци, дозвољава „TV N1“ да злоупотребљава статус прекограничне телевизије, иако се ни de facto ни de jure не ради о прекограничној телевизији, већ о домаћој телевизији која је у надлежности Републике Србије.

 Истакла је да се представка Adria Media Grupe, као и Предлог одговора налазе у систему е-парламент, под тачком „Разно“.

 Није било дискусије.

Одбор је, једногласно (14 за) утврдио Одговор на представку Adria Media Grupe, у предложеном тексту.

 Седница је завршена у 12,14 часова.

СЕКРЕТАР ПРЕДСЕДНИК

 Дана Гак Сандра Божић